Sfidând tot ce se credea despre brontozaurii comunişti, Alexandru Arşinel a declarat pentru Mediafax că nu va merge la referendumul din acest weekend!

În motivarea deciziei sale, mascota farmaciilor Catena a declarat că, deşi adoră să-şi facă cruce când trece pe lângă o biserică, nu i se pare nimic greşit să ai în tine organele unei persoane de acelaşi sex.

„Dacă doi oameni se iubesc atât de mult încât o parte dintr-unul intră în celălalt, trecând peste liste de aşteptare, zdrobind toate preconcepţiile societăţii, cei doi devenind, practic, un singur actor îndrăgit, cine suntem noi să le negăm dragostea?”, a comentat Arşinel, lăcrimând dintr-un ochi primit recent de la un tânăr aflat în moarte cerebrală.